सेंसेक्स में 167 अंकों की तेजी  
सेंसेक्स 166.94 अंकों की तेजी के साथ 16,876.54 पर और निफ्टी 63.15 अंकों की तेजी के साथ 5,075.70 पर बंद हुआ।
देश के शेयर बाजारों में गुरुवार को तेजी का रुख रहा। प्रमुख सूचकांक सेंसेक्स 166.94 अंकों की तेजी के साथ 16,876.54 पर और निफ्टी 63.15 अंकों की तेजी के साथ 5,075.70 पर बंद हुआ।  बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 128.16 अंकों की तेजी के साथ 16,837.76 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 49.80 अंकों की तेजी के साथ 5,062.35 पर खुला।  बीएसई के मिडकैप और स्मॉलकैप सूचकांकों में भी तेजी का रुख रहा। मिडकैप 34.70 अंकों की तेजी के साथ 6,367.04 पर और स्मॉलकैप 18.36 अंकों की तेजी के साथ 7,213.76 पर बंद हुआ।